**ПРОЕКТ !**

**ДОГОВОР ЗА ИНЖЕНЕРИНГ**

**№ …………………………/ ………………….**

**1. ОБЩИНА ВЕЛИНГРАД,** ЕИК 000351580, със седалище и адрес на управление гр.Велинград, бул.“Хан Аспарух“ №35, представлявана от д-р Костадин Тодоров Коев– кмет на община Велинград, наричана по-долу **ВЪЗЛОЖИТЕЛ**, от една страна, наричана по-долу за краткост **ВЪЗЛОЖИТЕЛ**,

и

**2.„……………………..”**, със седалище и адрес на управление ………………..….., ул. „……………………” № ……..., с ЕИК ……….……, представлявано от ……….. в качеството му на ………………., наричан по-долу за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“)

на основание чл. 183 от Закона за обществените поръчки („ЗОП“) и Решение № ………….. г. на Кмета на община Велинград за определяне на изпълнител на обществена поръчка с предмет: *„Инженеринг – проектиране, авторски надзор и СМР за обект „Нов водопровод и реконструкция на съществуващ от ПС „Клептуза“ до шахта към ПСПВ Велинград (от ПИ 10450.503.998 до ПИ 10450.212.73), вкл. реконструкция на тръбна връзка с КЕИ „Клептуза“,* се сключи настоящият договор за следното:

**І.ПРЕДМЕТ НА ДОГОВОРА**

 **Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТприема да изпълни срещу възнаграждение обществена поръчка с предмет: **„Инженеринг – проектиране, авторски надзор и СМР за обект „Нов водопровод и реконструкция на съществуващ от ПС „Клептуза“ до шахта към ПСПВ Велинград (от ПИ 10450.503.998 до ПИ 10450.212.73), вкл. реконструкция на тръбна връзка с КЕИ „Клептуза“*,*** в съответствие с техническата спецификация, приложенията към нея, изискванията на Закона за устройство на територията /ЗУТ/ и свързаните с него подзаконови нормативни актове.

(2) Предметът на договора включва:

**Дейност I** – **Разработване на инвестиционен проект във фаза „технически проект”,** съобразен с техническата спецификация и изискванията на Възложителя. Проектът трябва да е изработен в съответствие с Наредба № 4 от 21.05.2001 г. за обхвата и съдържанието на инвестиционните проекти, ЗУТ и подзаконовите нормативни актове по прилагането му, техническите спецификации и изискванията към изпълнението.

**Дейност IІ** - **Изпълнение на СМР** по реализиране на строителството на обекта и всякакви други съпътстващи и свързани дейности, необходими за изпълнение на строителството, в съответствие с нормативните изисквания, изискванията на Възложителя, чертежите и таблиците.

**Дейност III** - **Упражняване на авторски надзор** по време на изпълнение на СМР на обекта

**(3)** Дейностите по ал. 2 трябва да бъдат реализирани в съответствие с действащото законодателство (Закона за устройство на територията и нормативните актове по неговото приложение).

**Чл. 2.** ИЗПЪЛНИТЕЛЯТ се задължава да изпълни договора в съответствие с Техническата спецификация, Техническото предложение и Ценовото предложение, и чрез лицата, посочени в Списък на членовете на ръководния състав, които ще отговарят за изпълнението, съставляващи съответно Приложения № 1, 2, 3 и 4 към този Договор („**Приложенията**“) и представляващи неразделна част от него.

**Чл. 3.** В срок до 3 (*три*) дни от датата на сключване на договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 3 (*три*) дни от настъпване на съответното обстоятелство.(*ако е приложимо*)[[1]](#footnote-1)

**ІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 4. (1).** Договорът влиза в сила от датата на подписването му и е със срок на действие до изпълнение на всички поети от Страните задължения по Договора.

**(2)** Изпълнението на Договора започва, съответно Срокът за изпълнение на започва да тече, след осигуряване на финансиране от страна на ВЪЗЛОЖИТЕЛЯ, за което ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**(3).** Срокът за изпълнение на възложените с настоящия договор дейности е както следва:

1. Дейност І – Разработване на технически инвестиционен проект за обекта - …………….. (………………..) календарни дни.

Срокът започва да тече от датата на получаване на възлагателно писмо за стартиране на дейността, отправено от ВЪЗЛОЖИТЕЛЯ до ИЗПЪЛНИТЕЛЯ и приключва с подписване на констативен протокол по чл. 25, ал. 7 от настоящия договор, с който ВЪЗЛОЖИТЕЛЯТ приема изготвения технически проект за обекта.

*Срокът за изпълнение на дейността спира да тече само в периода, в който инвестиционният проект е предаден за разглеждане,* *съгласуване и одобряване.*

1. Дейност ІI – Строителство на обекта - ………………. (………………..) календарни дни. Срокът започва да тече от датата на откриване на строителна площадка и определяне на строителна линия и ниво и приключва с приемането на обекта с Констативен акт за установяване годността за приемане на строежа, съгласно чл. 7, ал. 3, т. 15 от Наредба № 3 за съставяне на актове и протоколи по време на строителството;
2. Дейност ІІІ - Упражняване на авторски надзор по време на строителството – срокът започва да тече от подписване на протокол за откриване на строителна площадка и определяне на строителна линия и ниво и приключва с приемането на обекта с Констативен акт за установяване годността за приемане на строежа, съгласно чл. 7, ал. 3, т. 15 от Наредба № 3 за съставяне на актове и протоколи по време на строителството и подписване на констативен протокол по чл. 27, ал. 3 от настоящия договор, с който ВЪЗЛОЖИТЕЛЯТ приема доклада за упражнен авторски надзор.

**(4)** Съгласуването на инвестиционния проект и издаването на разрешение за строеж от ВЪЗЛОЖИТЕЛЯ се извършва извън срока на ИЗПЪЛНИТЕЛЯ за изготвяне на инвестиционния проект и срока за изпълнение на СМР.

**(5)** При спиране на строителството по нареждане на общински или държавен орган или по обективни причини, за които ИЗПЪЛНИТЕЛЯТ няма вина, срокът се удължава съответно с периода на спирането след подписване на Акт образец 10 за установяване състоянието на строежа при спиране на строителството, съгласно Наредба № 3 от 31 юли 2003 г. за съставяне на актове и протоколи по време на строителството. Срокът за изпълнение на СМР се подновява при подписване на Акт образец 11 за установяване състоянието на строежа при продължаване на строителството.

**Чл. 5.** Мястото за изпълнение на поръчката е територията на град Велинград, община Велинград, Република България. Някои от дейностите могат да се извършват в офиса и/или друго място на Изпълнителя и/или подизпълнителя и/или трети лица, ако това е целесъобразно или се налага от спецификата на изпълнение на съответния вид дейност.

**III. ЦЕНА, РЕД И СРОКОВЕ ЗА ПЛАЩАНЕ**

 **Чл. 6. (1)** Цената за изпълнение на е в размер на ……… (…………………………) лева без ДДС и ……… (…………) лева с ДДС (наричана по-нататък „**Цената**“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № 3 и включва:

**1).** **Цена за изготвяне на технически инвестиционен проект (дейност I), с** включени всички разходи на ИЗПЪЛНИТЕЛЯ по изготвяне на проекта - … (…) лева **без ДДС**, респективно … (…) лева **с ДДС**, определена съгласно ценовото предложение на ИЗПЪЛНИТЕЛЯ.

**2). Цена за строителство на обекта (дейност II),** с включени всички разходи на ИЗПЪЛНИТЕЛЯ по строителството - ………… (…) лева **без ДДС**, респективно ……….. (…) лева **с ДДС**, определена съгласно ценовото предложение на ИЗПЪЛНИТЕЛЯ;

**3).** **Цена за упражняване на авторски надзор по време на строителството (дейност III)**, с включени всички разходи на ИЗПЪЛНИТЕЛЯ за извършване на авторския надзор - … (…) лева **без ДДС**, респективно … (…) лева **с ДДС**, определена съгласно ценовото предложение на ИЗПЪЛНИТЕЛЯ, при предложена от ИЗПЪЛНИТЕЛЯ часова ставка за осъществяване на авторски надзор ……………… лв./час.

**(2)** Цените по предходната алинея са за цялостно извършване на дейностите/работите, включени в предмета на поръчката, включително разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (*ако е приложимо*), цената на вложените материали, оборудване, извършени работи и разходи за труд и доставки, механизация, енергия, складиране, подготовка на строителството, извънреден труд, осигуряване на нормативно определените безопасни условия на труд на строителните площадки по време на извършване на строителните работи, освобождаването на площадката от строителни отпадъци, необходимите за строителството помощни видове СМР и материали (товаренето, разтоварването - ръчно и/или механизирано), както пренасяне на материали, строителни отпадъци и други подобни, извозване на строителните отпадъци на посочените от ВЪЗЛОЖИТЕЛЯ места, провеждане на проби и изпитвания и всички други присъщи разходи, не упоменати по-горе, включително печалба за ИЗПЪЛНИТЕЛЯ.

**(3)** Цените, посочени в ал. 1, са крайни за отделните дейности, свързани с изпълнението на договора, посочени в Ценовото предложение на ИЗПЪЛНИТЕЛЯ за времето на изпълнение на договора и не подлежат на промяна, освен в случаите, изрично уговорени в този договор и в съответствие с разпоредбите на ЗОП.

**Чл. 7. (1)** ВЪЗЛОЖИТЕЛЯТ извършва плащания на ИЗПЪЛНИТЕЛЯ по този договор, както следва:

**1.1). Авансово плащане**: предвижда се извършване на авансово плащане в размер на 30 % (тридесет на сто) от стойността на договора. Плащането се извършва в 30 (тридесет) дневен срок след осигуряване на финансиране, предоставяне на фактура в оригинал и гаранция в полза на **възложителя** за авансово предоставените средства.

За да бъде извършено плащане, трябва да са изпълнени всички, посочени в предходното изречение условия. Срокът за плащане започва да тече, считано от момента на настъпване на последното (във времево отношение) от условията.

Гаранция в полза на **възложителя** за авансово предоставените средства не се представя, ако в 3-дневен срок от подписване на договора **изпълнителят** писмено заяви пред **възложителя**, че не желае да бъде извършвано авансово плащане. В този случай сумата, предназначена за авансовото плащане, се трансформира към междинните плащания и за него се прилагат правилата за извършване на междинни плащания.

**1.2). Междинни плащания** - предвижда се извършване на междинни плащания, като размерът на междинните плащания, заедно с размера на авансовото плащане, трябва да не надвишава 90 % (деветдесет на сто) от стойността на договора. Междинно плащане се извършва за действително извършени и приети работи:

1.2.1. Плащането за изготвеният инвестиционен проект (във фаза технически проект) се извършва след подписване на констативен протокол, с който Възложителят приема инвестиционния проект.

1.2.2. Плащанията за СМР се извършват съгласно КСС към одобрения инвестиционен проект, при наличие на изискуемите актове/протоколи, съгласно Наредба № 3 от 31.07.2003 год. за съставяне на актове и протоколи по време на строителството, както и документи, доказващи количественото и качествено изпълнение на дадения вид дейност. Разплащането на извършените СМР ще се извършва на основание подписан Протокол за приемане на извършени СМР, съставен и подписан от Изпълнителя, подписан от Възложителя и Консултанта, упражняващ строителен надзор, окомплектован с подробна ведомост, пълна строителна документация съгласно Наредба № 3 от 2003 г. за съставяне на актове и протоколи по време на строителството, декларации за съответствие на вложените материали, сертификати, становища, протоколи от изпитвания и др. приложими документи. Преди извършване на плащане, Възложителят или определено от него длъжностно лице извършва пълна документална проверка и проверка на мястото на обекта за удостоверяване извършването на заявените за плащане СМР, в съответствие с одобрения технически проект и сключения договор между Възложителя и Изпълнителя.

1.2.3. Всяко междинно плащане се извършва в 30 (тридесет) дневен срок след осигуряване на финансиране, представяне на констативен протокол за приемане на действително извършените работи и предоставяне на фактура в оригинал.

За да бъде извършено междинно плащане, трябва да са изпълнени всички, посочени в предходното изречение условия. Срокът за плащане започва да тече, считано от момента на настъпване на последното (във времево отношение) от условията.

1.2.4. Междинно плащане за извършени СМР ще бъде извършвано само ако стойността на действително извършените и подлежащи на разплащане работи, съгласно КСС, е минимум 20 % от общата им стойност.

1.2.5. От междинните плащания по т. 1.2.1 и т. 1.2.2 се приспада извършеното към Изпълнителя авансово плащане (*ако е приложимо*).

**1.3.) Окончателното плащане** в размер до стойността на договора, определено на база реално изпълнените дейности за СМР, съгласно КСС по проекта и цената за упражняване на авторски надзор, след приспадане на изплатените авансово и междинни плащания:

1.3.1. Окончателно плащане за изпълнените СМР ще се извършва на основание подписан Протокол за приемане на извършени СМР, съставен и подписан от Изпълнителя, подписан от Възложителя и Консултанта, упражняващ строителен надзор, окомплектован с подробна ведомост, пълна строителна документация съгласно Наредба № 3 от 2003 г. за съставяне на актове и протоколи по време на строителството, декларации за съответствие на вложените материали, сертификати, становища, протоколи от изпитвания, др. приложими документи, екзекутивна документация и след подписване на констативен акт за установяване годността за приемане на строежа (приложение № 15), съставен на основание чл. 176, ал. 1 ЗУТ от Възложителя, проектантите по всички части на проекта, строителя, лицето, упражняващо строителен надзор и от технически правоспособните физически лица към него, упражнили строителен надзор по съответните части, съгласно чл. 7, ал. 3, т. 15 от Наредба № 3 за съставяне на актове и протоколи по време на строителството;

1.3.2. Плащането за авторския надзор се извършва на база реално отработени човекочасове, след подписване на констативния протокол, с който Възложителят приема доклада за упражнен авторски надзор;

1.3.3. Окончателното плащане се извършва в 30 (тридесет) дневен срок след подписване на Констативен акт за установяване годността за приемане на строежа – приложение № 15 към Наредба № 3 от 31.07.2003 г., подписан констативен протокол, с който Възложителят приема доклада за упражнен авторски надзор и предоставяне на фактура в оригинал.

**3).** Сумата от стойностите на авансовото, междинните и окончателното плащания не трябва да надвишава цената за изпълнение на договора.

**(2).** Плащанията по настоящия договор ще се извършват в лева по банков път по следната сметка на ИЗПЪЛНИТЕЛЯ:

**БАНКА: клон/ офис: ……………..**

**BIC код на банката: ………………**

 **IBAN: ……………………**

 **(3).** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 2 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

 **Чл.8.(1).** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове.

**(2)** Сроковете за плащане спират да текат от момента, в който ИЗПЪЛНИТЕЛЯТ бъде уведомен, че фактурата му не може да бъде платена поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения в документите или представи допълнителна информация в срок до пет работни дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или одобри поисканите разяснения, корекциите в документите или допълнителната информация.

 **(3)** Преведени средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ,** както исуми по нередности, глоби, заедно с дължимата лихва, неустойки и други неправомерно получени средства от страна на **ИЗПЪЛНИТЕЛЯ** се възстановяват по банковата сметка на община Велинград: **IBAN** **……………..**, **BIC:. ………..** код за вид плащане:…………..

**(4)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

 **(5)** За завършени и подлежащи на разплащане ще се считат само тези видове дейности и работи, които са приети и са отразени в съответния протокол. Всички плащания за СМР ще се правят срещу актуване и съответното протоколиране (включително одобряването на протокола от страна на Възложителя) на действително извършени строителни работи.

**Чл. 9.**[[2]](#footnote-2).Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя**,** Възложителят заплаща възнаграждение за тази част (приета по реда на настоящия договор) на подизпълнителя.

Разплащанията се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителяв 14-дневен срок от получаването му. Към искането Изпълнителят предоставя становище, от което да е видно дали оспорва плащанията или част от тях като недължими. Плащанията се извършват по посочения в чл. 7 ред и при съблюдаване на посочените в него условия и срокове.

 Възложителят има право да откаже плащане, когато искането за плащане е оспорено, до момента на отстраняване на причината за отказа.

 **IV ГАРАНЦИЯ ЗА ИЗПЪЛНЕНИЕ.. ГАРАНЦИЯ ЗА АВАНСОВО ПРЕДОСТАВЕНИ СРЕДСТВА**

**Гаранция за изпълнение**

**Чл. 10.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от общата стойност на договора без ДДС, а именно ……… (…………………………) лева („Гаранцията за изпълнение“), която служи за обезпечаване на изпълнението на договора.

**Чл. 11.(1)** В случай на изменение на договора, извършено в съответствие с този договор и приложимото право, включително когато изменението е свързано с индексиране на цената, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 3 (три) дни от подписването на допълнително споразумение за изменението.

**(2)** Действията за привеждане на гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 12 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 13 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

**Чл. 12.** Когато като гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в документацията за обществената поръчка.

**Чл.13.(1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна, неотменяема банкова гаранция с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора.

2. да бъде със срок на валидност за срока на изпълнение на договора плюс 30 (тридесет) дни. Във връзка с изпълнението на задълженията по гаранционната отговорност, както и при необходимост, срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция за целия период на действие на договора и при продължаване на срока на гаранцията по реда на настоящия договор, таксите и други плащания по нея, банковите преводи, комисионните, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**(3)** ИЗПЪЛНИТЕЛЯТ се задължава най-късно 15 (петнадесет) календарни дни преди изтичане срока на валидност на банковата гаранция за изпълнение да удължи нейното действие. В противен случай, ВЪЗЛОЖИТЕЛЯТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

**Чл. 14. (1)** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор, чрез покритие на отговорността на ИЗПЪЛНИТЕЛЯ. Застрахователят следва да поеме определен риск срещу плащане на премия от страна на ИЗПЪЛНИТЕЛЯ и при настъпване на застрахователно събитие – пълно или частично неизпълнение на настоящия договор, да заплати застрахователно обезщетение на ВЪЗЛОЖИТЕЛЯ като трето ползващо се лице или трето увредено лице. Застрахователна сума (лимит на отговорност), съответно посочена в застрахователния договор парична сума, представляваща горна граница на отговорността на застрахователя към третото ползващо се лице или към третото увредено лице следва да е в размер, равен на гаранцията, съгласно чл. 10 от настоящия договор. ВЪЗЛОЖИТЕЛЯТ има право по свое усмотрение да отправя писмена застрахователна претенция;

2. да бъде със срок на валидност за срока на изпълнение на договора плюс 30 (тридесет) дни. Във връзка с изпълнението на задълженията по гаранционната отговорност, както и при необходимост, срокът на валидност на застрахователната полица се удължава или се издава нова.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, и всички суми, свързани с обслужването на договора за застраховка за посочения по-горе период, са за сметка на ИЗПЪЛНИТЕЛЯ.

**(3)** ИЗПЪЛНИТЕЛЯТ се задължава най-късно 15 (петнадесет) календарни дни преди изтичане срока на валидност на застраховката да удължи нейното действие. В противен случай, ВЪЗЛОЖИТЕЛЯТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

**Чл. 15. (1)** ВЪЗЛОЖИТЕЛЯТ освобождава Гаранцията за изпълнение на договора в срок до 30 (тридесет) дни след приключване на изпълнението на Договора и окончателно приемане на дейностите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 7, ал. 2 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. Тогава ВЪЗЛОЖИТЕЛЯТ има право да изиска удължаване на срока на представената застраховка или банкова гаранция, когато гаранцията е под формата на застраховка или банкова гаранция.

**Чл. 16.** ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и/или забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**Чл. 17.** ВЪЗЛОЖИТЕЛЯТ има право да задържи и пристъпи към усвояване на гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 15 (петнадесет) дни след датата на писмено възлагане на дейностите от страна на ВЪЗЛОЖИТЕЛЯ и ВЪЗЛОЖИТЕЛЯТ развали договора на това основание;

2. при пълно неизпълнение, в т. ч. когато изпълнените дейности не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** Във всеки случай на задържане и усвояване на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането и усвояването на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 5 (пет) работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 10 от договора.

**Гаранция за авансово предоставени средства**[[3]](#footnote-3)***(ако е приложимо)***

**Чл. 20. (1)** ИЗПЪЛНИТЕЛЯТ представя на ВЪЗЛОЖИТЕЛЯ гаранция, която обезпечава авансово предоставените средства в размер на ……… (…………………………) лева, както е предвидено в чл. 7, ал. 1, т. 1 от договора („Гаранция за авансово предоставени средства“).

**(2)** Гаранцията за авансово предоставени средства се представя по избор на ИЗПЪЛНИТЕЛЯ в една от формите, посочени в ЗОП, при съответно спазване на изискванията на чл. 12 – 14.

**(3)** Гаранцията за авансово предоставени средства се освобождава до 3 (три) дни след връщане или усвояване (приспадане) на аванса. Усвояването (приспадането) на аванса се извършва от междинните плащания по чл. 7, ал. 1, т. 1.2. от договора, и се удостоверява с Протоколи за приемане на извършени СМР и представените фактури.

**Общи условия относно Гаранцията за изпълнение и Гаранцията за авансово предоставени средства**

**Чл. 21.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение и гаранцията за авансово предоставени средства са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 22.** Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

**Общи права и задължения на ИЗПЪЛНИТЕЛЯ**

**Чл. 23. (1).** ИЗПЪЛНИТЕЛЯТ се задължава:

1. да изпълни възложената му работа в съответствие с изискванията на ВЪЗЛОЖИТЕЛЯ;
2. да извърши инженеринга на обекта, като спазва изискванията на проектантските, строителните, техническите и технологични правила, нормативи и стандарти за съответните дейности;
3. да изпълни договорени проектни и СМР качествено и в договорения срок при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми;
4. да заплати всички глоби или други санкции, наложени на ВЪЗЛОЖИТЕЛЯ въз връзка с този договор, както и всички обезщетения към трети лица и организации, в случай че такива бъдат наложени от страна на компетентни държавни или общински органи по негова вина;
5. да осигури всички разрешителни, касаещи неговия работен екип, както и използваните от него материали, машини и съоръжения, като представи копие от тях на ВЪЗЛОЖИТЕЛЯ за одобрение и корекции, в случай на писмено искане от страна на последния;
6. да не променя състава на персонала, който ще отговаря за изпълнението, без предварително писмено съгласие от страна на ВЪЗЛОЖИТЕЛЯ;
7. да присъства или да оторизира лице за присъствие на работните срещи на обекта. Протоколите от работните срещи в частта си, касаеща работите по договора, са неразделна част от същия;
8. да приема и разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на договора, и да ги отстранява за своя сметка, в посочените срокове;
9. да информира ВЪЗЛОЖИТЕЛЯ за възникнали проблеми при изпълнението на договора и проекта и за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;
10. да охранява обектите до издаване на разрешение за ползване съгласно Наредба № 2/2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти;
11. да ограничи действията на своя персонал и механизация в границите на строителната площадка, като не допуска навлизането им в съседни имоти;
12. да актуализира застраховката си професионална отговорност в срок не по-кратък от 5 (пет) дни преди датата на изтичане на предходната, както и да предостави копие от подновената застраховка на ВЪЗЛОЖИТЕЛЯ.
13. да изпълни всички дейности по предмета на настоящия договор качествено, в обхвата, сроковете и при спазване на условията, посочени в договора, приложения в Техническото предложение – Приложение № 2 към настоящия договор линеен график, документацията за обществена поръчка и законовите изисквания, строителните правила и нормативи;
14. своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на СМР и други дейности на обекта;
15. да осигурява достъп до строежа на съответните контролни органи и на представителите на ВЪЗЛОЖИТЕЛЯ и Консултантът, осъществяващ строителния надзор;
16. да влага качествени материали, оборудване и строителни изделия, съобразно предвижданията на работния проект, както и да извършва качествено СМР. Същите трябва да отговарят на техническите изисквания и на количествата, определени в работния проект, както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество;
17. да достави необходимите материали и заготовки франко обекта, при спазване на стандартите и условията за тяхното транспортиране. Материали, изделия, строителни елементи и конструкции, за които няма разрешения за производството им, се влагат в строителството, ако отговарят на международните стандарти и само след предварително писмено съгласуване с ВЪЗЛОЖИТЕЛЯ чрез неговия представител и компетентните органи (ако е приложимо);
18. да предостави на ВЪЗЛОЖИТЕЛЯ документи за произхода и за качеството на вложените строителни материали, паспорти на монтираното оборудване и попълнени гаранционни карти;
19. да отстранява своевременно всички допуснати от него грешки, недостатъци и некачествено извършени работи в изпълнението, констатирани от ВЪЗЛОЖИТЕЛЯ или Консултанта, осъществяващ строителния надзор по време на строителството и гаранционния срок;
20. да поддържа точно и систематизирано деловодство, както и пълна и точна счетоводна и друга отчетна документация за извършения инженеринг, позволяваща да се установи дали разходите са действително направени във връзка с изпълнението на договора;
21. да пази поверителна Конфиденциалната информация, в съответствие с уговореното в чл. 51 от договора;
22. да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за въвеждането на строежа в експлоатация, включително документите, доказващи съответствието на вложените строителни продукти с изискванията на Закона за техническите изисквания към продуктите, както и да подготви, съгласува с институциите и представи на Консултанта, осъществяващ строителен надзор и на ВЪЗЛОЖИТЕЛЯ при съставяне на констативен акт образец 15 заверена екзекутивна документация, отговаряща на изискванията в ЗУТ, когато такава следва да се съставя.
23. Да поддържа точно и систематизирано деловодство, счетоводство и отчетност във връзка с изпълнение на настоящия договор.
24. ИЗПЪЛНИТЕЛЯТсе задължава при изпълнение на настоящия да спазва следните задължения:
* задължение да осигурява достъп за извършване на проверки на място и одити;
* задължение да изпълнява мерките и препоръките, съдържащи се в докладите от проверки на място;
* задължение да докладва за възникнали нередности;
* задължение да информира възложителя за възникнали проблеми при изпълнението на проекта и за предприетите мерки за тяхното разрешаване;

 **(2) ИЗПЪЛНИТЕЛЯТ** носи пълна отговорност за евентуални трудови злополуки на обекта при изпълнението на работите, предмет на този договор.

**(3) ИЗПЪЛНИТЕЛЯТ** има право:

1. да иска от Възложителя съдействие във връзка с изготвянето на работния проект, както и изпълнението на СМР, което ВЪЗЛОЖИТЕЛЯТне може да откаже, когато е в границите на неговите правомощия и компетентност;
2. да иска от Възложителя приемане на извършените дейности, предмет на поръчката;
3. да получи договореното възнаграждение за изпълнените качествено, точно и в срок дейности при условията на настоящия договор.

**(4)** [[4]](#footnote-4) ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнител/и в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и ал. [11 от ЗОП](http://web.apis.bg/p.php?i=2752471#p28982788). Сключването на договор за подизпълнение не освобождава ИЗПЪЛНИТЕЛЯТ от отговорността му за изпълнение на настоящия договор за обществената поръчка.

**Общи права и задължения на ВЪЗЛОЖИТЕЛЯ**

**Чл. 24. (1) ВЪЗЛОЖИТЕЛЯТ** се задължава:

1. да извърши плащанията по договора по посочения в раздел ІІІ ред и при съблюдаване на посочените в него срокове;
2. да оказва съдействие на ИЗПЪЛНИТЕЛЯ във връзка с изготвянето на работния проект, както и изпълнението на СМР, когато е в границите на неговите правомощия и компетентност;
3. да приеме изпълнените дейности по реда и при условията на настоящия договор;
4. да пази поверителна Конфиденциалната информация, в съответствие с уговореното в чл. 51 от Договора.

**(2).**ВЪЗЛОЖИТЕЛЯТе длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от ИЗПЪЛНИТЕЛЯ**.**

 **(3).** ВЪЗЛОЖИТЕЛЯТе длъжен преди извършване на плащане към ИЗПЪЛНИТЕЛЯда извърши пълна документална проверка и проверка на мястото на изпълнение на СМР за удостоверяване извършването на заявените за плащане дейности, основаващи се на настоящия договор, всички приложения към него и/или други приложими документи. Документите, предхождащи извършването на плащане и обхванати от документалната/ите проверка/и и проверка/и на място задължително се съхранява в сроковете, посочени в чл. 122 от ЗОП.

**(4)** ВЪЗЛОЖИТЕЛЯТ е длъжен да уведоми ИЗПЪЛНИТЕЛЯза планираните от него проверки на място. Той има право, ако сметне за необходимо, да извършва извънредни проверки на място, без да уведомява предварително ИЗПЪЛНИТЕЛЯза това.

**(5). ВЪЗЛОЖИТЕЛЯТ** има право**:**

1. да оказва текущ контрол при изпълнение на договора, без с това да пречи на оперативната самостоятелност на ИЗПЪЛНИТЕЛЯ;
2. да иска от Изпълнителя да изпълни дейностите, предмет на договора, без отклонение от уговореното и без недостатъци и по начин, позволяващ постигане целите на проекта;
3. да съблюдава изискванията за качество на извършената работа.

**VI. ПРИЕМАНЕ НА РАБОТАТА**

**Чл. 25. (1)** ИЗПЪЛНИТЕЛЯТ изготвя и предоставя технически инвестиционен проект за обекта, по отношение на съгласуването и одобрението на който се прилагат разпоредбите на ЗУТ.

Предаването и приемането на проекта се отразява с подписването на **приемо-предавателен протокол** от страните по договора.

 **(2)** ИЗПЪЛНИТЕЛЯТ разработва и предава инвестиционен проект за обекта, предмет на договора, за предварително съгласуване и одобрение от ВЪЗЛОЖИТЕЛЯ в 2 (два) екземпляра, което се удостоверява с подписването на **приемо-предавателен протокол** от страните по договора.

**(3)** Прегледът и предварителното съгласуване на изработения инвестиционен проект се извършва от определени от страна на ВЪЗЛОЖИТЕЛЯ лица в срок от 10 (десет) календарни дни от подписване на протокола по предходната алинея. ВЪЗЛОЖИТЕЛЯТ може да направи писмени възражения по проекта, за което уведомява писмено ИЗПЪЛНИТЕЛЯ за необходимостта от преработване на част или на целия проект, като може и да покани ИЗПЪЛНИТЕЛЯ за съвместно разглеждане и обсъждане на констатирани пропуски и/или забележки. Забележките се отстраняват в срок до 10 (десет) календарни дни, считано от датата на получаване на уведомление от ВЪЗЛОЖИТЕЛЯ чрез писмо, по факс или по електронна поща. ИЗПЪЛНИТЕЛЯТ е длъжен да отстрани за своя сметка допуснатите грешки и пропуски и представи на ВЪЗЛОЖИТЕЛЯ коригирания проект. В случай че не са констатирани непълноти и/или несъответствия, или след отстраняването на всички нередовности от страна на ИЗПЪЛНИТЕЛЯ, страните подписват приемо-предавателен протокол за предварително съгласуване на изготвения проект без забележки.

**(4)** Съгласуването на изготвения инвестиционен проект с централни и териториални администрации, специализирани контролни органи и експлоатационни дружества се извършва от ИЗПЪЛНИТЕЛЯ след подписване на протокола по предходната алинея за предварително съгласуване на изготвения проект без забележки. ИЗПЪЛНИТЕЛЯТ извършва всички необходими дейности по съгласуване на инвестиционния проект с централни и териториални администрации, специализирани контролни органи и експлоатационни дружества, от името на ВЪЗЛОЖИТЕЛЯ, като всички такси за съгласуване на инвестиционните проекти са за сметка на Възложителя.

**(5)** В случай че някой от органите по предходната алинея констатира непълноти и/или несъответствия в изготвения проект, ИЗПЪЛНИТЕЛЯТ е длъжен да преработи проекта в съответствие с предписанията. Преработката се извършва в срок до 5 (пет) календарни дни, считано от датата на получаването на уведомлението чрез писмо, по факс или по електронна поща. ИЗПЪЛНИТЕЛЯТ е длъжен да отстрани за своя сметка допуснатите грешки и пропуски.

**(6)** Инвестиционният проект, комплектуван с всички документи, издадени след съгласуването с централни и териториални администрации, специализирани контролни органи и експлоатационни дружества, се представя в 5 (пет) екземпляра на хартиен и 2 (два) екземпляра на електронен носител. Хартиеният носител трябва да има следното съдържание:

1. Чертежи в оригинал на български език, комплектувани в папки и класьори, заверени с мокри печати и подписи от всички проектанти по съответните части;
2. Обяснителната записка, всички таблици, количествени и стойностни сметки.

Електронният носител трябва да съдържа документите по т. 1 и 2 в съответния формат „\*.pdf” и „\*.dwg” (за чертежите), „\*.doc” (за обяснителните записки и всички текстови файлове) и „\*.xls” (за всички таблици и КСС).

Съдържанието на електронния носител да съответства на хартиения.

Към цялата разработена проектна документация следва да се приложи единна номерация. След приключване на всички проектни разработки ИЗПЪЛНИТЕЛЯТ трябва да предаде единен списък за цялата изработена проектна документация.

**(7)** В случай че не са констатирани непълноти и/или несъответствия, или след отстраняването на всички нередовности от страна на ИЗПЪЛНИТЕЛЯ, страните по договора подписват констативен протокол за окончателно предварително съгласуване на изготвения инвестиционен проект без забележки.

**Чл. 26. (1)** Всички обстоятелства, свързани със строежа, като предаване и приемане на строителната площадка, приемане на СМР, подлежащи на закриване, съставяне на междинни и заключителни актове за приемане и предаване на СМР и други, се документират от представителите на страните по договора и останалите участници в строителния процес, съгласно Наредба № 3 от 31.07.2003 год. за съставяне на актове и протоколи по време на строителството.

**(2)** Извършените СМР се приемат от определено от ВЪЗЛОЖИТЕЛЯ лице и от Строителния надзор. Действително изпълнените СМР се актуват съгласно остойностената количествена сметка на ИЗПЪЛНИТЕЛЯ, на база представени количествени сметки и подробни ведомости за изпълнените работи, подписани от всички участници в строителството.

**(3)** Предаването и приемането на извършените СМР, предмет на настоящия договор, ще се удостоверява с Протокол за приемане на извършени СМР, съставен и подписан от ИЗПЪЛНИТЕЛЯ, подписан от ВЪЗЛОЖИТЕЛЯ и Консултанта, упражняващ строителен надзор, окомплектован с подробна ведомост, пълна строителна документация, съгласно Наредба № 3 от 2003 г. за съставяне на актове и протоколи по време на строителството, декларации за съответствие на вложените материали, сертификати, становища, протоколи от изпитвания и др. приложими. Гореизброените документи, се изготвят в четири еднообразни екземпляра и преди да се представят на ръководителя на проекта за одобряване се проверяват и подписват от Консултанта, упражняващ строителният надзор на строежа.

**(4)** ВЪЗЛОЖИТЕЛЯТ е длъжен да провери и подпише, респ. да укаже коригиране на предоставените му за преглед Протокол за приемане на извършени СМР (бивш образец акт 19) и придружаващите го документи за качеството на вложените материали в срок до **5 (пет) работни дни** от датата на представянето им.

 **(5).** Преди да предаде окончателно изпълнената работа, ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитвания, съгласно изискванията на нормативната уредба, приложими към дейностите по предмета на договора. Разходите във връзка с изготвянето на екзекутивна документация, са за сметка на ИЗПЪЛНИТЕЛЯ.

 **Чл. 27. (1)** ИЗПЪЛНИТЕЛЯТ изготвя и предоставя на ВЪЗЛОЖИТЕЛЯ **доклад** за упражнявания авторски надзор за целия период на СМР на база подписаните по време на строителството протоколи за реално изпълнените човекочасове. Предаването на доклада се удостоверява с подписване на приемо-предавателен протокол.

 **(2)** В срок от **5 (пет) работни дни** след получаване на доклада, ВЪЗЛОЖИТЕЛЯТ е длъжен да го одобри или да даде указания за промяната му. Указанията за промяна се изпращат от ВЪЗЛОЖИТЕЛЯ до ИЗПЪЛНИТЕЛЯ в писмена форма, като в тях се определя и срок за извършването й. ИЗПЪЛНИТЕЛЯТ е длъжен да отстрани за своя сметка допуснатите грешки и пропуски и да представи на ВЪЗЛОЖИТЕЛЯ коригирания доклад.

 **(3)** В случай че не са констатирани нередовности, или след отстраняването им от страна на ИЗПЪЛНИТЕЛЯ, страните подписват **констативен протокол, с който ВЪЗЛОЖИТЕЛЯТ приема доклада за упражнен авторски надзор**.

**VII. КАЧЕСТВО**

**Чл. 28. (1)** Инвестиционният проект следва да се извърши във фаза „технически проект” в съответствие с изискванията на Наредба № 4 от 21 май 2001 г. с изм. и доп. за обхвата и съдържанието на инвестиционните проекти.

**(2)** Отделните части на инвестиционния проект трябва да се изработят по реда и условията на Наредба № 4 от 2001 г. за обхвата и съдържанието на инвестиционните проекти. Проектното решение трябва да отговаря на изискванията към строежите по чл. 169 от ЗУТ. Инвестиционният проект трябва да предвижда изпълнението на всички видове строително-монтажни работи и дейности, необходими за реализацията на строежа, в това число подробно и точно изяснени в количествено и качествено отношение строително - монтажни работи, материали, оборудване и изделия, необходими за изграждането на строежа.

**(3)** Проектът следва да бъде придружен с обяснителна записка; обяснителните записки към отделните части на инвестиционния проект, освен изискванията на Наредба № 4 от 2001 г. за обхвата и съдържанието на инвестиционните проекти, следва да съдържат и раздели по организация и изпълнение на строителството и БХТПБ, които да залегнат като основа при разработката на общите за изпълнението на цялата поръчка част План за безопасност и здраве (ПБЗ). Всяка част на инвестиционния проект трябва да съдържа количествена и количествено – стойностна сметки за необходимите за реализацията строително-монтажни работи (демонтажни и монтажни) и самостоятелна спецификация на необходимите материали и оборудване.

**(4)** Работният инвестиционен проект следва да бъде надлежно съгласуван с всички експлоатационни дружества и други съгласувателни органи, одобрен от съответния компетентен орган, както и следва да бъде издадено разрешение за строеж.

 **Чл. 29. (1)** СМР се изпълняват в съответствие с издадените строителни книжа, условията на договора и изискванията на чл. 163 и чл. 163а от ЗУТ. СМР трябва да бъдат извършени със строителни материали, съоръжения и оборудване, които да отговарят на изискванията на действащото законодателство и изискванията на техническата спецификация – Приложение № 1 към настоящия договор.

 **(2)** При извършване на СМРИЗПЪЛНИТЕЛЯТ прилага въведените от него системи за осигуряване на качеството, като при необходимост извършва промени в тях, в съответствие с изискванията на проекта.

**(3).** При извършване на СМР ИЗПЪЛНИТЕЛЯТ е длъжен да влага само висококачествени материали, оборудване и строителни продукти, определени в работния проект. Същите трябва да отговарят на техническите изисквания и на количествата, определени в проекта, както и на изискванията по приложимите стандарти.

**(4).** ИЗПЪЛНИТЕЛЯТе длъжен да указва произхода на основните строителни материали, които ще бъдат използвани при и във връзка с изпълнение на обекта и които ще бъдат придобити от Възложителявследствие на настоящия договор.

 **(5).** Всеки констативен протокол за установяване на действително извършени работи се придружава от необходимите сертификати за качество и произход на вложените материали.

 **(6).** Сертификатът трябва да бъде издаден от компетентните органи на страната на произхода на стоките/материалите, или доставчика и трябва да съответства на международните споразумения, по които тази държава е страна, или на съответното законодателство на Общността, ако държавата е членка на ЕС.

VIII. НЕКАЧЕСТВЕНИ РАБОТИ

**Чл. 30.** Некачествени са работите, които не отговарят на изискванията, указани в проектите, Техническите изисквания, Инструкциите на Производителя, ПИПСМР или действащи нормативни документи.

**Чл. 31.** Некачествено извършени СМР не се заплащат от ВЪЗЛОЖИТЕЛЯ, поправят се или се разрушават за сметка на ИЗПЪЛНИТЕЛЯ, като той дължи неустойка за забава, когато поради отстраняването им просрочва план - графика.

**Чл. 32.** При установяване на некачествено изпълнение на СМР или влагане на некачествени материали или несъответствие на изпълненото с договорените условия, когато това некачествено изпълнение и/или тези отклонения съставляват скрити недостатъци, ВЪЗЛОЖИТЕЛЯТ има право да иска от ИЗПЪЛНИТЕЛЯ поправяне на работата в даден от него подходящ срок. Ако недостатъците не бъдат отстранени в този срок, ВЪЗЛОЖИТЕЛЯТ може да иска заплащане на разходите, необходими за поправката или съответно намаление на възнаграждението, съгласно гаранционните условия, описани по-долу, излишни материали, останки, отпадъци и временно строителство.

**IX.Контрол**

**Чл. 33. (1)** Изпълнителят осигурява необходимия вътрешен контрол с цел изпълнение на СМР, съгласно изискванията на Възложителяи в съответствие с одобрения технически проект. Контролът се извършва от квалифициран и опитен в дейността персонал.

**(2).** Контролът по изпълнение на СМР се осъществява от ВЪЗЛОЖИТЕЛЯ и лицето, упражняващо строителен надзор на обекта и се отнася до всички части и етапи на СМР, предмет на този договор.

**(3).** ВЪЗЛОЖИТЕЛЯТ или определени от него физически или юридически лица имат право във всеки момент от изпълнението на договора да извършват проверка относно качеството, количеството, сроковете на изпълнение и техническите параметри, без с това да пречат на оперативната дейност на ИЗПЪЛНИТЕЛЯ.

**(4).** ИЗПЪЛНИТЕЛЯТ се задължава да предостави на лицата, извършващи проверката по ал. 3, пълната възможност за проверка и измерване на всяка работа, която предстои да бъде покрита или скрита.

**(5).** ИЗПЪЛНИТЕЛЯТ се задължава при поискване от страна на ВЪЗЛОЖИТЕЛЯ или неговия представител, да осигурява достъп до работните места, помещенията и складовете, където се изпълняват договорените СМР или части от тях или се съхраняват материали или строителни елементи.

**(6).** ИЗПЪЛНИТЕЛЯТ се задължава, при поискване от страна на ВЪЗЛОЖИТЕЛЯ, да осигурява съдействие за изследване, измерване и изпитване на каквито и да било видове работа, качество, тегло или количество на какъвто и да било употребяван материал.

**(7).** Предписанията и заповедите на лицето, упражняващо строителен надзор и проектанта, вписани в заповедната книга, са задължителни за ИЗПЪЛНИТЕЛЯ.

**(8).** В случай на инструкции, получени от лице – различно от изброените в предходната алинея, ИЗПЪЛНИТЕЛЯТ е длъжен веднага да информира ВЪЗЛОЖИТЕЛЯчрез неговия представител.

**(9).** ВЪЗЛОЖИТЕЛЯТ има право да поръчва изследвания, изпитвания или измервания и извън определените в договора, когато счита това за необходимо. Ако изследването, изпитването или измерването по предходната алинея докажат правомерното използване на материали и/или точното изпълнение на работите, разходите се заплащат от ВЪЗЛОЖИТЕЛЯ. В противен случай разходите са за сметка на ИЗПЪЛНИТЕЛЯ.

**(10).** АкоВЪЗЛОЖИТЕЛЯТ реши въз основа на провежданите проверки, че ИЗПЪЛНИТЕЛЯТ не изпълнява работите съгласно одобрения график, ИЗПЪЛНИТЕЛЯТтрябва да предприеме стъпки, необходими за подобряване на напредъка на работите, включително тези изискани от ВЪЗЛОЖИТЕЛЯ, без допълнителни разходи за ВЪЗЛОЖИТЕЛЯ.

**X.ГАРАНЦИОННА ОТГОВОРНОСТ И ГАРАНЦИОННИ СРОКОВЕ**

**Чл. 34. (1)** ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове. Гаранционният срок започва да тече от деня на въвеждане на строителния обект/строежа в експлоатация.

**(2).** Гаранционните срокове на изпълнените строителни и монтажни работи, съоръжения и строителни обекти са в съответствие с разпоредбите на Наредба № 2 от 31.07.2003 година за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти на Министъра на регионалното развитие и благоустройството.

 **(3).** Гаранционният срок на монтираните детайли, компоненти и съоръжения/оборудване е съгласно гаранционния срок, определен от техния производител.

**(4).** ИЗПЪЛНИТЕЛЯТ осигурява гаранционно обслужване на доставените и монтираните от него съоръжения/оборудване (поправка на повреди, профилактика и контрол на качеството, съгласно инструкциите на производителя, консумативи, труд, командировки, транспортни и пощенски услуги, комуникации и др., замяната на дефектните части, оборудване и модули), при строго спазване на нормативните изисквания, извършва се на място, без допълнително заплащане.

ИЗПЪЛНИТЕЛЯТ е длъжен да гарантира нормалното функциониране на монтираното от него оборудване, при спазване на изискванията и условията, описани в гаранционната карта.

**(5).** В гаранционния срок ИЗПЪЛНИТЕЛЯТ е длъжен да отстранява за своя сметка всички дефекти, които не са причинени от неправилно действие на служители на ВЪЗЛОЖИТЕЛЯ/Ползвателя.

**(6).** За проявилите се в гаранционните срокове дефекти и недостатъци, ВЪЗЛОЖИТЕЛЯТ уведомява писмено ИЗПЪЛНИТЕЛЯ. ИЗПЪЛНИТЕЛЯТ е длъжен да изпрати представител на място до 24 часа от получаване на рекламация за уточняване на причините, евентуалното време и срокове за отстраняване на дефектите, като за направените констатации и поети задълженията страните подписват протокол.

**(7).** В 5 (пет) дневен срок от подписване на протокола, ИЗПЪЛНИТЕЛЯТ е длъжен да започне работа за отстраняване на дефектите и недостатъците в минимално технологично необходимите срокове.

**(8).** В случай че ИЗПЪЛНИТЕЛЯТ не изпрати представител до уговореното време или откаже да изпрати такъв, без да посочи основателна причина, ВЪЗЛОЖИТЕЛЯТ съставя едностранно протокол, в който отразява направените констатации и определя срок за отстраняване. За съставеният по този ред протокол се счита, че същият се приема от ИЗПЪЛНИТЕЛЯ без възражения и му се изпраща за изпълнение.

**(9).** ИЗПЪЛНИТЕЛЯТ (или съответно отделните участници в обединението, ако същото е прекратило дейността си), е длъжен да отстрани появилите се дефекти и недостатъци за своя сметка в определения срок. В случай че ИЗПЪЛНИТЕЛЯТ е обединение, което не е самостоятелно юридическо лице и същото е прекратило дейността си в рамките на гаранционните срокове, ВЪЗЛОЖИТЕЛЯТ изпраща уведомленията по настоящия раздел до който и да е от участниците в обединението.

**(10).** ВЪЗЛОЖИТЕЛЯТ може сам да отстрани появилите се в гаранционните срокове дефекти в случаите, когато ИЗПЪЛНИТЕЛЯТ не отстрани същите и да прихване направените от него разходи от гаранцията за изпълнение на договора. Ако стойността на извършените разходи надвишава размера на гаранцията за изпълнение на договора или същата е изчерпана, ИЗПЪЛНИТЕЛЯТ възстановява на ВЪЗЛОЖИТЕЛЯ разликата в пет дневен срок от получаване на писмена покана. В случаите, когато ИЗПЪЛНИТЕЛЯТ не възстанови доброволно разликата, включително когато гаранцията за изпълнение на договора е изчерпана, ВЪЗЛОЖИТЕЛЯТ реализира претенцията си по общия исков ред.

**(12).** Гаранционните срокове не текат и се удължават с времето, през което строежът е имал проявен дефект, до неговото отстраняване.

ХI. САНКЦИИ ПРИ НЕИЗПЪЛНЕНИЕ

**Чл. 35. (1)** При забава в изпълнението на задълженията по този договор, неизправната страна дължи на изправната неустойка в размер на 0,1 % (нула цяло и една десета на сто) от цената за съответната дейност за всеки ден забава, но не повече от 10 % (десет на сто) от стойността на съответната дейност.

**(2)** ВЪЗЛОЖИТЕЛЯТ има право да удържи предявената неустойка от дължими плащания по договора или от гаранцията за изпълнение. В случай че предявената неустойка се удържи от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 5 (пет) работни дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 10 от договора.

**(3)** При неотстраняване на появилите се дефекти в рамките на гаранционния срок, по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи, както и неустойка в размер на 10 % (десет на сто) от тяхната стойност. В този случай ВЪЗЛОЖИТЕЛЯТ може да пристъпи към усвояване на наличната гаранция, обезпечаваща гаранционното поддържане.

**Чл. 36.** В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ връщане на всички авансово платени суми по договора, както и неустойка в размер на 10 % (десет на сто) от максималната стойност на договора. Възстановяването на дължимите суми и неустойката се заплащат от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**Чл. 37.** При разваляне на Договора, поради виновно неизпълнение на някоя от страните, виновната страна дължи неустойка в размер на 10 % (десет на сто) от максималната стойност на договора.

**Чл. 38. (1)** Във всички случаи на прекратяване на договора и независимо от причините за това, ИЗПЪЛНИТЕЛЯТ дължи възстановяване на платените му авансово суми, когато е приложимо, по договора при следните условия и както следва:

1) в пълен размер, когато няма извършени и/или приети работи по договора, съгласно условията на договора;

2) в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато авансът е в по-висок размер.

(2) Възстановяването на авансовите суми, когато е приложимо, се дължи от ИЗПЪЛНИТЕЛЯ незабавно на датата, следваща датата на прекратяване на договора по банковата сметка на ВЪЗЛОЖИТЕЛЯ, посочена в чл. 12 от настоящия договор.

**Чл. 39. (1)** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**(2)** ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл. 40.(1)** ВЪЗЛОЖИТЕЛЯТне отговаря за щети или понесени повреди от персонала или имуществото на ИЗПЪЛНИТЕЛЯ или неговите подизпълнители през време на изпълнение на договора или като последица от него. ИЗПЪЛНИТЕЛЯТ не може да иска промяна в стойността на договора или други видове плащания за компенсиране на такава щета или вреда.

**(2).** ВЪЗЛОЖИТЕЛЯТне носи отговорност, произтичаща от искове или жалби, вследствие нарушения на нормативни изисквания от страна на ИЗПЪЛНИТЕЛЯ**,** неговите служители, лица, подчинени на неговите служители, или в резултат на нарушение правата на трети лица.

**(3)** Страните се освобождават от санкции за неизпълнение на задълженията си по този договор, ако причините са предизвикани от непреодолима сила по смисъла на чл. 306 от ТЗ (Търговския закон). Страната, която се позовава на непреодолима сила, е длъжна да представи на другата страна документи, които да доказват това и да уведоми другата страна в срок до 7 (седем) дни след настъпване на такива обстоятелства със Сертификат от БТПП.

**ХII. ЗАСТРАХОВКИ**

**Чл. 41. (1)** ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора до деня на изтичане на гаранционните срокове за строежа. В случай на повреди и щети, поради някаква причина, възникнали при изпълнение на работи по строежа или при части от тях, или на механизация, ползвана от ИЗПЪЛНИТЕЛЯ, последният ще ги отстрани за своя сметка.

**(2)** ИЗПЪЛНИТЕЛЯТ ще обезщетява ВЪЗЛОЖИТЕЛЯ и собствения си персонал, участващ в изпълнението, при претенции за щети или смърт, претенции за загуба или повреда на каквато и да е собственост, извън собствеността, представляваща част от строежа, които претенции могат да възникнат при или по повод изпълнение или неизпълнение задълженията на ИЗПЪЛНИТЕЛЯ по договора.

(3) ИЗПЪЛНИТЕЛЯТ е отговорен за всички застраховки и обезщетения по отношение на своя персонал и собственост.

(4) ИЗПЪЛНИТЕЛЯТ се задължава да поддържа валидни застраховките за професионална отговорност в проектирането и строителството по чл. 171, ал. 1 от ЗУТ, и посочените в ал. 3 застраховки за периода на изпълнение на поръчката и да представя на ВЪЗЛОЖИТЕЛЯ при поискване всички застрахователни документи в оригинал и да го уведомява за всички обстоятелства относно изпълнението на задълженията си по застрахователните договори.

(5) В случай че ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за поддържане на застраховките по предходната алинея до подписване на Констативен акт обр. 15, той може да спре всички плащания, които дължи на ИЗПЪЛНИТЕЛЯ до отстраняването на неизпълнението или да заплати за сметка на ИЗПЪЛНИТЕЛЯ застрахователните премии, като удържа платеното от текущите плащания на ИЗПЪЛНИТЕЛЯ по договора.

(6) Преди подписване на Протокола за откриване на строителната площадка, ИЗПЪЛНИТЕЛЯТ по този договор застрахова строежа с отделен застрахователен договор по реда на чл. 173 от ЗУТ в полза на ВЪЗЛОЖИТЕЛЯ.

(7) Застраховката по чл. 173, ал. 1 и 2 от ЗУТ е със срок до издаването на разрешението за ползване на Строежа и е с покритие в размер, равен на общата стойност на договора. Проектът на застрахователните полици, заедно с общите условия на застраховката, се предоставят за предварително одобрени от ВЪЗЛОЖИТЕЛЯ преди сключването на застрахователния договор.

(8) ИЗПЪЛНИТЕЛЯТ е отговорен за застраховането на неговите подизпълнители в съответствие с този раздел.

**ХІII. ИЗВЪНРЕДНИ ОБСТОЯТЕЛСТВА**

**Чл. 42. (1).** ИЗПЪЛНИТЕЛЯТе длъжен да информира незабавно ВЪЗЛОЖИТЕЛЯза възникване на всякакви обстоятелства, които биха могли да попречат или да забавят изпълнението на договора.

**(2).** ВЪЗЛОЖИТЕЛЯТможе да спре временно изпълнението на договора изцяло или отчасти, ако възникнат извънредни обстоятелства, които правят продължаването му прекалено трудно или рисковано.

**(3).** Всяка от страните е длъжна да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това, като незабавно трябва да уведоми другата страна за тези си действия.

**(4).** Извънредно обстоятелство е всяка непредвидена извънредна ситуация или събитие извън контрола на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни представители или служители), не е възможно да бъде предвидена при спазване на принципа на добросъвестността и се окаже непреодолима.

 **(5).** Дефекти в оборудването или материалите, или закъснения в предоставянето им на разположение, трудови спорове, стачки или финансови затруднения не могат да бъдат използвани за позоваване на извънредна ситуация.

**(6)** Страната, изправена през извънредна ситуация информира другата страна незабавно, като посочва естеството, вероятната продължителност и предвидимите последици от проблема, и предприема всички мерки за свеждане до минимум на евентуалните вреди.

**(7)** Временното спиране на изпълнението на договора се удостоверява с двустранно подписан протокол за спиране, в който задължително се описват конкретните обстоятелства, наложили спирането на изпълнението.

**XIV. ЕКИП ОТ ЕКСПЕРТИ**

**Чл. 43. (1)** За изпълнение предмета на настоящия договор ИЗПЪЛНИТЕЛЯТ осигурява екип от експерти, посочени в офертата, неразделна част от този договор.

**(2)** ИЗПЪЛНИТЕЛЯТ няма право да заменя лицата от екипа по ал. 1, посочени в офертата му, без предварително писмено съгласие на ВЪЗЛОЖИТЕЛЯ.

**(3)** ИЗПЪЛНИТЕЛЯТ по своя инициатива предлага смяна на експерт в следните случаи:

1. при смърт на експерта;
2. при невъзможност на експерта да изпълнява възложената му работа, поради болест, довела до трайна неработоспособност на експерта;
3. при необходимост от замяна на експерта, поради причини, които не зависят от ИЗПЪЛНИТЕЛЯ;
4. когато експертът бъде осъден на лишаване от свобода за умишлено престъпление от общ характер;
5. при лишаване на експерта от правото да упражнява определена професия или дейност, пряко свързана с дейността му в изпълнението на настоящия договор.

**(4)** В случаите по ал. 3 ИЗПЪЛНИТЕЛЯТ дава на ВЪЗЛОЖИТЕЛЯ писмено уведомление, в което мотивира предложението си за смяна на експерта и прилага доказателства за наличието на някое от основанията по ал. 3. С уведомлението ИЗПЪЛНИТЕЛЯТ предлага експерт, който да замени досегашния, като новият експерт трябва да притежава еквивалентна квалификация като тази на заменяния експерт и професионален опит, не по-малък от неговия.

**(5)** ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт с ново уведомление по реда на ал. 4.

**(6)** Допълнителните разходи, възникнали в резултат от смяната на експерта, са за сметка на ИЗПЪЛНИТЕЛЯ.

**(7)** В случай че даден експерт не е сменен незабавно и е минал период от време, преди новият експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен служител до идването на новия експерт или да предприеме други мерки, за да компенсира временното отсъствие на този експерт.

**ХV. ПРЕКРАТЯВАНЕ НА ДОГОВОРА**

**Чл. 44. (1)** Този договор се прекратява:

1. с изпълнението на всички задължения на страните по него;

2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 (пет) дни от настъпване на невъзможността;

3. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРКТЛТДС.

**(2)** Договорът може да бъде прекратен:

1. по взаимно съгласие на страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните;

 3. едностранно от ВЪЗЛОЖИТЕЛЯ – при условията на чл. 55, ал. 2, т. 2 от настоящия договор.

**Чл. 45. (1)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор, страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на дейностите в срок до 15 (петнадесет) дни, считано от датата на писмено възлагане от страна на ВЪЗЛОЖИТЕЛЯ;

2. ИЗПЪЛНИТЕЛЯТ е прекратил изпълнението на дейностите за повече 15 (петнадесет) дни;

3. ИЗПЪЛНИТЕЛЯТ е допуснал съществено отклонение от условията за изпълнение на поръчката/Техническата спецификация и Предложението за изпълнение.

**(3)** ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**(4)** ВЪЗЛОЖИТЕЛЯТ може да прекрати договора едностранно с отправянето на 10-дневно писмено предизвестие, без да дължи неустойки и обезщетения и без излагането на допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

 **(5)** В случай, че не бъде осигурено финансиране за реализирането на проекта, всяка от Страните може да прекрати Договора след изтичане на тримесечен срок от сключването му, чрез писмено уведомление до другата Страна, без да дължи предизвестие или обезщетение. В случай, че за реализирането на проекта не бъдат осигурени финансови средства в срок до 31.12.2022г. и страните по договора не са упражнили правото си по изречение първо, то договорът автоматично се прекратява с настъпването на деня. В този случай ВЪЗЛОЖИТЕЛЯТ в срок до 30 дни следва да върне гаранцията за изпълнение на ИЗПЪЛНИТЕЛЯ.

**Чл. 46.** ВЪЗЛОЖИТЕЛЯТ прекратява договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 47.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на дейностите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички проектантски разработки, изготвени от него в изпълнение на Договора и/или СМР, изпълнени от него до датата на прекратяването;

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора;

г) да предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил.

**Чл. 48. (1).** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства (*ако е приложимо*). Когато прекратяването на договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на договора до тяхното връщане. (*ако е приложимо*)

**(2)** При прекратяване на договора договорените гаранции за успешно завършените работи се запазват, като за целта ИЗПЪЛНИТЕЛЯТ издава гаранционен протокол.

**XVI. ОБЩИ РАЗПОРЕДБИ**

Дефинирани понятия и тълкуване

**Чл. 49. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на приложенията имат предимство пред разпоредбите на договора.

Спазване на приложими норми

**Чл. 50.** При изпълнението на договора, ИЗПЪЛНИТЕЛЯТ и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 51. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица.

Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

Публични изявления

**Чл. 52.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 53. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал;

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 5 (пет) дни от узнаването им. В случай че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 54.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 55.(1)** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

(2) Изменения на договора са допустими и при наличие на основанията по чл. 116, ал. 1 от ЗОП.

Нищожност на отделни клаузи

**Чл. 56.** В случай че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 57. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Приложимо право

**Чл. 58.** Този договор, в т.ч. приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 59.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 60.** Този договор се състои от … (…) страници и е изготвен и подписан в 2 (два) еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ.

Приложения:

**Чл. 61.** Към този договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на членовете на ръководния състав, които ще отговарят за изпълнението.

**ВЪЗЛОЖИТЕЛ: ИЗПЪЛНИТЕЛ:**

**……………………………… …………………………………**

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Текстовете на чл. 9 се прилагат, когато изпълнителят е посочил в офертата си, че ще ползва подизпълнител/и и частта от поръчката, която се изпълнява от подизпълнител/и, може да бъде предадена като отделен обект на изпълнителя или възложителя. [↑](#footnote-ref-2)
3. Текстовете на чл. 20 не се прилагат, в случай че изпълнителят писмено е заявил пред възложителя, че не желае да бъде извършено авансово плащане. [↑](#footnote-ref-3)
4. Текстовете от ал. 4 се прилагат, когато изпълнителят е посочил в офертата си, че ще ползва подизпълнител/и. [↑](#footnote-ref-4)